Trešais karagājiens uz Ugauniju un Cēsu aplenkums (1210)

Trešais karagājiens uz Ugauniju notika 1210. gadā pēc Zobenbrāļu ordeņa Cēsu pils pārvaldnieka Bertolda aicinājuma. Tajā piedalījās arī bīskapam Albertam padotie krustneši un daudzi viņu sabiedrotie līvi un leti. 
Viņi ieņēma ugauņu galveno pili Otepē, izlaupīja un pielika tai uguni.

Igauņi rīkoja atbildes karagājienu uz Cēsīm un trīs dienas aplenca to, izmantojot palīgierīces un uguns sārtus. Uzzinājuši par liela krustnešu un Turaidas līvu un letu karaspēka tuvošanos Kaupo vadībā, viņi pārtrauca Cēsu aplenkumu un atkāpās.

Skatīt arī 
 Livonijas krusta kari
 Kauja pie Imeras

Atsauces 

Militārās operācijas Livonijas krusta karos
Zobenbrāļu ordenis
Latvijas militārā vēsture
Igaunijas militārā vēsture
Lībieši
Aplenkumi
Cēsis
1210. gads